Tájékoztató

a kutak vízjogi üzemeltetési/fennmaradási, létesítési és megszüntetési jegyzői engedélyezési eljárásáról

A vízgazdálkodási hatósági jogkör gyakorlásáról szóló 72/1996. (V. 22.) Korm. rendelet alapján a települési önkormányzat jegyzőjének engedélye szükséges olyan kút létesítéséhez, üzemeltetéséhez, fennmaradásához és megszüntetéséhez, amely a következő feltételeket együttesen teljesíti:

* a kormányrendelet szerinti védőterület, valamint karszt- vagy rétegvízkészlet igénybevétele, érintése nélkül, és 500 m3/év vízigénybevételt meg nem haladóan kizárólag talajvízkészlet vagy parti szűrésű vízkészlet felhasználásával üzemel,
* épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény és a háztartási igények kielégítését szolgálja, és
* nem gazdasági célú vízigény.

Az említettektől eltérő egyéb vízilétesítmények engedélyezését az illetékes Katasztrófavédelmi Igazgatóság végzi.

**I. Vízjogi üzemeltetési/fennmaradási engedély**

**A vízjogi létesítési engedély nélkül megépített vízilétesítményekre - az ásott és fúrt kutakra egyaránt - vízjogi fennmaradási engedélyt kell kérni.**

**A vízgazdálkodásról szóló 1995. évi LVII. törvény rendelkezése szerint az építtető (tulajdonos) mentesül a vízgazdálkodási bírság fizetése alól abban az esetben, ha a 2018. január 1. napját megelőzően engedély nélkül létesített kutakra legkésőbb 2018. december 31-ig fennmaradási engedélyt kér.**

A jegyzői engedélyezési eljáráshoz benyújtandó:

* A vízjogi üzemeltetési/fennmaradási engedélyre vonatkozó kérelem nyomtatvány, adatlappal és fúrt kút esetén a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet 13. § (2) bekezdésének való megfelelés igazolásával
* Helyszínrajz
* Ivóvízcélú felhasználás esetén a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet szerinti vízminőség-vizsgálat eredményét igazoló dokumentum.
* 5000 Ft értékű illetékbélyeg

**II. Vízjogi létesítési engedély**

A jegyzői engedélyezési eljáráshoz benyújtandó:

* A vízjogi létesítési engedélyre vonatkozó kérelem nyomtatvány
* Kérelem mellékletét képező adatlap (ásott vagy fúrt kút)
* Tervdokumentáció a vízjogi engedélyezési eljáráshoz szükséges kérelemről és mellékleteiről szóló 18/1996. (VI.13.) KHVM rendelet szerint
* Helyszínrajz
* Ivóvízcélú felhasználás esetén a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet szerinti vízminőség-vizsgálat eredményét igazoló dokumentum.
* Fúrt kút esetében: A felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet 13. § (2) bekezdésének való megfelelés igazolása.

III. Vízjogi megszüntetési engedély

A jegyzői engedélyezési eljáráshoz benyújtandó:

* A vízjogi megszüntetési engedélyre vonatkozó kérelem nyomtatvány
* Fúrt kút esetén: A felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet 13. § (2) bekezdésének való megfelelés igazolása.

Az eljárások, így a fennmaradási engedélyezési eljárás során is szakhatóságként működik közre az illetékes Katasztrófavédelmi Igazgatóság annak megállapítására, hogy a kút nem veszélyeztet karszt- vagy rétegvíz készletet. Csak a szakhatósági hozzájárulás esetén adhat ki a jegyző fennmaradási engedélyt.

További információ kérhető a Sásdi Közös Önkormányzati Hivatalban (7370 Sásd, Dózsa György utca 32.) Bódog Tamás ügyintézőnél, telefonszáma: 72/576-531.

Sásdi Közös Önkormányzati Hivatal